Падат нови мерки: Без КПП-тата след Гергьовден, заведенията приемат клиенти навън - E-BURGAS - Новинарски портал, отразяващ събитията от обществено-политическия живот на Бургас и региона.
Падат нови мерки: Без КПП-тата след Гергьовден, заведенията приемат клиенти навън
03.05.2020г. 11:56ч.
Щабът обмисля дали да заработят детските градини в страната
Правителството и Националният оперативен щаб са взели решение за разхлабване на някои от мерките срещу разпространението на коронавируса, а кабинетът е готов със закон за отмяна на извънредното положение.
КПП-та на входовете на градовете ще паднат след Гергьовден. „Те изиграха много важна роля“, посочи Борисов, цитиран от "Дарик".
"Кунчев и Кантарджиев считат, че можем да пуснем децата на детска градина и ясла. Колегата Мутафчийски счита, че не можем. Според него поставяме под риск санитарите и лелките. Ако едно дете се разболее... Много майки и много родители могат да отидат на работа, ако работят яслите и детските градини. Две седмици задържане на този процес са 50 милиона, но още от първия ден сме казали, че здравето и укрепването на капацитета на болниците са водеща цел и оставихме да видим как ще тръгнат тези мерки", обясни Бойко Борисов.